en el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el en el en el en el en el el el el el el el el el el en el el el el en en en en el en el en en en el en el el
Οι Patriots όπως και κάθε ομάδα σε κάθε παιχνίδι έπρεπε να παρέχουν 12 μπάλες στον διαιτητή στον αγώνα εναντίον των Colts. Ενώ λοιπόν οι μπάλες ήταν μεταξύ του επιτρεπόμενου ορίου πίεσης της λίγκας (13,5-12,5 λίβρες ανά τετραγωνική ίντσα ή psi), στο ημίχρονο του αγώνα βρέθηκαν 11 από τις 12 μπάλες 2 μονάδες χαμηλότερα. Η λίγκα αναγκάστηκε να ερευνήσει το σκάνδαλο, όπως άλλωστε οφείλει, και το πόρισμα της έρευνας ακόμα δεν έχει εκδοθεί. Είτε λοιπόν είναι φυσικό φαινόμενο (που συνδέεται με το επίπεδο της θερμοκρασίας κατά τη διάρκεια του αγώνα) όπως προσπαθούσε να πείσει ο Belichick, είτε υπάρχει παρέμβαση της ομάδας ανάμεσα στον αρχικό έλεγχο των διαιτητών και την έναρξη του αγώνα, η λίγκα προβλέπει πρόστιμο και πιθανή αφαίρεση ενός draft pick.
Επειδή όμως οι κανόνες αυτοί δεν ήταν αρκετοί για τα παράλογα ΜΜΕ, είπα να κάνω μία βόλτα στο χώρο των επισήμων ιστοσελίδων, των blogs και των social media για να παρουσιάσω τα μαργαριτάρια που ειπώθηκαν από σχετικούς και μη:
1. Οι Ravens είχαν κι εκείνοι παράπονα για την πίεση!
Σύμφωνα με ανώνυμες πάντα πηγές από το στρατόπεδο των Ravens, ξεφούσκωτες ήταν και οι μπάλες στον πρώτο εντός έδρας αγώνα των Patriots για τα φετινά playoffs!; Στην περίπτωση βέβαια των Ravens οι μπάλες ήταν ξεφούσκωτες στο kicking game, εκεί δηλαδή που υπάρχουν ειδικές μπάλες που παρέχονται κατευθείαν από το NFL, ανοίγονται δύο ώρες πριν τον αγώνα και έχουν και αυτοκόλλητο με το γράμμα “Κ” επάνω…
Το σχόλιο αυτό παίζει πολύ παντού. Έχει να κάνει με την ικανότητα των παικτών να καταλαβαίνουν την διαφορά πίεσης σε μία “ύποπτη” για ξεφούσκωμα μπάλα. Ομολογώ ότι θα συμφωνήσω! Οποιοσδήποτε μπορεί να καταλάβει ανάμεσα σε δύο μπάλες ποιά από τις δύο είναι πιο φουσκωμένη. Αυτό λέγεται και άμεση σύγκριση. Βέβαια όταν υπάρχει μόνο μία μπάλα είναι κάπως αδύνατο να υπολογίσει κανείς μία διαφορά της τάξης των 2 psi… Τα ανθρώπινα χέρια δεν είναι βαθμονομημένα στην μέτρηση πίεσης. Όπως ακριβώς δεν είναι και στην μέτρηση θερμοκρασίας. Γι’ αυτό δεν μπορεί κανείς να υπολογίσει με ακρίβεια 2 βαθμών Κελσίου τη θερμοκρασία του νερό με το οποίο κάνει μπάνιο. Σύνθετο ε;
ΥΓ: Βλ. 5η παράγραφο στο κείμενο του συνδέσμου που παρατίθεται στο #10
3. Μισοί στο Super Bowl. Στο παρακάτω κομμάτι του Mike Freeman για το Bleacher Report στοιβάζονται όπως λέει και ο τίτλος οι τιμωρίες που θα έπρεπε να πέσουν στους Patriots. Η αγαπημένη μου: “Those suspensions should begin immediately. Yes, for the Super Bowl“. Οι τιμωρίες στις οποίες αναφέρεται είναι ένας χρόνος αποκλεισμός για τον Belichick και μισός για τον Brady. Φυσικά η έρευνα πρέπει να κλείσει άμεσα γιατί τα στοιχεία που είχαμε μέχρι την προηγούμενη Πέμπτη ήταν αρκετά. What’s the rush Mike? 4. Τιμωρία των Patriots με δύο pick 1ου γύρου. H παραπάνω ιδέα ανήκει στον Chris Simms, γιο του πρώην QB των Giants  και ταυτόχρονα χειρότερου σχολιαστή στα παιχνίδια του NFL σε όλα τα κανάλια, Phil Simms. Ο μικρός Simms υπήρξε backup QB στο NFL και είχε δουλέψει στους Patriots ως assistant. Για να μην λοιδορηθεί η άποψη του ως τσιράκι του Belichick, προτείνει αφαίρεση ενός ή και δύο pick 1ου γύρου για τους Patriots … laying down the hammer, όπως λέει και ο τίτλος του βίντεο! Για λόγους σύγκρισης θυμίζω ότι η ποινή των Saints για το Bountygate όσον αφορά τα draft picks ήταν δύο picks 2ου γύρου, μιας και τότε είχαν ήδη ανταλλάξει το 1o τους. 5. Αποκλεισμός του Belichick για έναν χρόνο. Αυτή άλλωστε ήταν η ποινή του Sean Payton στους Saints για το Bountygate. Η πρόταση των γνωστών Steven A. Smith και Skip Bayless είναι να τιμωρηθούν οι Patriots με τις ίδιες ποινές που ίσχυαν στο Spygate. Για να είμαστε δίκαιοι, κανένας στο NFL δεν παρακολουθεί την εκπομπή που αναλώνεται συνήθως με μπασκετικά νέα και χρησιμοποιεί σχεδόν αποκλειστικά γενικολογίες και στατιστικά για επιχειρήματα. Όμως δεν είναι οι μόνοι. Αρκετοί άλλοι σχολιαστές βάζουν τα δύο σκάνδαλα στην ίδια μοίρα. 6. Goodell + Kraft = B.F.F.E. Ο CB των Seahawks, Richard Sherman ύστερα από σχετική ερώτηση, δήλωσε ότι ο Godell δεν πρόκειται να τιμωρήσει τους Patriots λόγω των φιλικών σχέσεων που έχει με τον πρόεδρο της ομάδας, Robert Kraft. Το ότι ο Sherman δε χωνεύει τον Goodell από τότε που ο τελευταίος του έκοψε πρόστιμο επειδή φορούσε ακουστικά ανταγωνιστικής εταιρείας από την επίσημη, είναι γεγονός. Το ότι θα προκαλούσε όμως  ένας παίκτης τον Commissioner του NFL να τιμωρήσει ομάδα είναι καινούργιο. Εν μέρη ο Sherman έχει δίκαιο. O εκάστοτε Commissioner του NFL είναι υπάλληλος των προέδρων με τους οποίους έχει και φιλική σχέση. Ναι, όλων των προέδρων, και των 32. Ήταν υπάλληλος του Tom Benson όταν του τιμώρησε τους Saints, ήταν υπάλληλος του Jim Irsay όταν τιμώρησε τον ίδιο επειδή συνελήφθη να οδηγεί υπό την επήρεια αλκοόλ και τέλος ήταν υπάλληλος του ίδιου του Kraft όταν τον τιμώρησε με τις μέγιστες ποινές που υπήρχαν για το Spygate. Αυτό έγινε το 2007 ένα χρόνο περίπου μετά την ανάληψη των καθηκόντων του commissioner από τον Goodell. Την ώρα λοιπόν που όλη η φίλαθλη κοινή γνώμη θυμάται το Spygate και θέλει τους Patriots να τιμωρηθούν ως υπότροποι, ο Richard Sherman ξεχνάει… 7. CSI : PSI Για ορισμένους στην συνέντευξη του Brady για την επεξήγηση του σκανδάλου, υπήρχαν πολλές ανακρίβειες. Ο Brady είπε ότι δοκιμάζει τις μπάλες πριν εγκριθούν από τους διαιτητές πριν από κάθε αγώνα. Επιπλέον επιβεβαίωσε τις δηλώσεις του από το 2011, στις οποίες είχε αναφέρει ότι προτιμά μία σχετικά ξεφουσκωμένη μπάλα, αλλά διευκρίνισε ότι εννοούσε στα κατώτερα επιτρεπόμενα όρια. Για την ακρίβεια δεν είπε τα “κατώτερα επιτρεπόμενα όρια”, είπε 12,5 psi. Το γεγονός ότι και η γιαγιά του Brady ήξερε μετά από τόσες μέρες συζήτησης ποιά ήταν τα όρια της πίεσης μίας μπάλας, δεν απασχόλησε τα media, στα οποία φάνηκε ύποπτο πως ο Brady ξέρει ακριβώς την πίεση στη μπάλα της επιλογής του, την ώρα που δηλώνει ότι δεν μπορούσε να καταλάβει την διαφορά των 2 psi.  (βλ. #3) Αυτό τουλάχιστον δήλωσε μεταξύ σοβαρού και αστείου ο Eli Manning, ο οποίος χαρακτήρισε ύποπτο το γεγονός ότι ο Brady έδωσε μία τέτοια συγκεκριμένη απάντηση, η οποία τυχαίνει να είναι και το κατώτερο όριο.    Ένα βήμα παραπάνω πήρε ο Mark Brunell που παραλίγο να κλάψει όταν δήλωνε στο ESPN όπου είναι αναλυτής ότι ο Brady λέει ψέματα. Σύμφωνα με τον πρώην QB των Jaguars, κάθε QB διαλέγει τις μπάλες του και γι΄αυτό οποιαδήποτε παρέμβαση στις μπάλες γίνεται κατόπιν εντολής του. Για να δικαιολογήσει μάλιστα τα λεγόμενα του, περιέγραψε τον τρόπο που επέλεγε ο ίδιος τις μπάλες του στα χρόνια που ήταν στους Jaguars. Μεταξύ των σχολίων ήταν ότι ο ίδιος έλεγε στους φροντιστές να τις φουσκώσουν στην πολύ συγκεκριμένη τιμή των 13 psi. Μα τα 13 psi είναι ακριβώς στη μέση των ορίων…ύποπτο! E Eli; (ΥΓ: Προφανώς και ξέρει ο Brady για την τελική πίεση. Σκάνδαλο υπάρχει αν υπάρχει αλλαγή στις μπάλες μετά την παρέμβαση των διαιτητών. Αν ο QB έχει παρατηρήσει ότι οι μπάλες ξεφουσκώνουν περαιτέρω στο κρύο foxboro, ή ζητά χάρη από τους διαιτητές να του κάνουν το χατήρι και να τις αφήσουν ελαφρύτερες, τότε δεν υπάρχει σκάνδαλο. Την ελαστικότητα των διαιτητών στο θέμα είχε άλλωστε παραδεχθεί και ο Rodgers, ο οποίος ξέφευγε από τα όρια παραφουσκώνοντας τις).    8. Έχω παίξει μπάλα εγώ και ξέρω… Ακόμα και ο αντιπρόεδρος Joe Biden, ο οποίος μετά τα κάμποσα ηλίθια πολιτικά του σχόλια που έχουν εκθέσει την Washington, αποφάσισε να ασχοληθεί με το football. Στο συγκεκριμένο tweet θυμάται τα νιάτα του που έπαιζε Wide Receiver! Όπως είχε κάποτε πει και ο Clint Eastwood: “Οι απόψεις άλλωστε είναι σαν τις μύτες, όλοι έχουν από μία”. Βέβαια ο Eastwood είχε χρησιμοποιήσει άλλο μέρος του σώματος.
“Having been a receiver I like a softer ball. That’s all I can tell ya.” — VP @JoeBiden on #deflategate pic.twitter.com/rZGF63y3xA — CBS This Morning (@CBSThisMorning) January 21, 2015
Ο αντιπρόεδρος των ΗΠΑ είναι ένα από τα πολλά παραδείγματα “ειδικών” που κρίνουν από τον καναπέ τα τεκταινόμενα. Ξαφνικά όλοι ξέρουν πόσο βοηθούν αυτές οι δύο λιγότερες λίβρες στην υποδοχή!
9. Breaking News: Οι μπάλες στην τουαλέτα
Αυτή η είδηση ήταν και η τελευταία προσθήκη στα στοιχεία του παζλ. Ο υπεύθυνος φροντιστής της ομάδας για την μεταφορά των μπαλών στον αγωνιστικό χώρο, σύμφωνα με σημερινά Breaking News του Fox Sports, είναι ο βασικός ύποπτος για τη δολιοφθορά στις μπάλες. Αυτό τουλάχιστον ανέφερε η είδηση που ο Jay Glazier έβγαλε στη δημοσιότητα. Λίγο αργότερα βέβαια οι υπόλοιπες λεπτομέρειες της υπόθεσης, κέρδισαν με το σπαθί τους μία θέση σ’ αυτή τη λίστα. Ο φροντιστής μπήκε λοιπόν σε ένα άλλο δωμάτιο του σταδίου όπου δεν υπήρχε κάμερα, διότι απλά ήταν … τουαλέτα. Ακόμα πιο άβολη είναι η θέση του φροντιστή καθώς έμεινε μέσα με τις 24 μπάλες για μόλις 90 δευτερόλεπττα! Αυτό μπορεί να ερμηνευτεί με δύο τρόπους. Ο πρώτος είναι ότι Οι Patriots έχουν τον Usain Bolt για φροντιστή γιατί πρόλαβε να ξεφουσκώσει τις 11 από τις 24 μπάλες σε 90 δευτερόλεπτα (ΜΟ: 8 δεύτερα/μπάλα) και ο δεύτερος ότι ο φροντιστής έπιανε τις μπάλες και τις έδινε στους παίκτες χωρίς να προλάβει να πλύνει τα χέρια του…
10. Αντικατάσταση των Patriots στο Super Bowl Η Roxanne Jones δεν παίζει! Το κείμενο της αποτελεί έναν συνδυασμό όλων των παραπάνω! Ευθύνες παντού, ετήσιες και άμεσες τιμωρίες, ξήλωμα τίτλων και φυσικά… αντικατάσταση τους στο ερχόμενο Super Bowl! Με τίτλο “Πετάξτε τους Patriots έξω από το Super Bowl” δεν επιτρέπει σε κάποιον να αποφύγει να κάνει κλικ. Αλίμονο! Kι εγώ ομολογώ ότι ήμουν από τους περίεργους που προσπάθησαν να δουν πώς θα το δικαιολογήσει. Βέβαια η σύγκριση με ποινές του παρελθόντος και η αξιολόγηση της βαρύτητας του σκανδάλου και η σοβαρότητα των στοιχείων αγνοούνται!   Την ώρα λοιπόν που η υπόθεση ακόμα ερευνάται, την ώρα που προβλέπονται συγκεκριμένες ποινές για τυχόν παράβαση των κανόνων, ο ηγεμονικός ρόλος του commissioner Roger Goodell γεννά μία αβεβαιότητα στην εκδίκαση της υπόθεσης. Η εκδίκαση αυτή θα γίνει όπως και κάθε άλλη στο NFL, με εισαγγελέα, δικαστή και δήμιο τον ίδιο. Ο Goodell έχει δηλώσει στο παρελθόν ότι σε περιπτώσεις που διακυβεύεται η ακεραιότητα του ανταγωνισμού θα μπορεί να τιμωρεί με στοιχεία που απλά υπονοούν παράβαση και δεν την αποδεικνύουν. Επιπλέον στην περίπτωση Ray Rice έχει δικάσει κάποιον δύο φορές για το ίδιο αδίκημα. Όταν η ίδια η λίγκα είναι αδύναμη να διαχειριστεί την κατάσταση, τότε τα παραπάνω σχόλια δεν πρέπει να κάνουν σε κανέναν εντύπωση.
Previous Post Υπερβολές: Championship week
Next Post Υπερβολές : Draft
About The Author: Hyperbolic Comparison
Ιδρυτικό μέλος του site και πηγή γκρίνιας σε κάθε στιγμή της ύπαρξης του. Εργάζεται πρωινές ώρες όταν του επιτρέπει το NFL. Ερασιτέχνης-αποτυχημένος ποδοσφαιριστής πιο αργός από το replay. Έμπλεξε με το football για οικογενειακούς λόγους και δεν είχε δικαίωμα να μη διαλέξει τους Patriots.